Βικτώρια, Διάδοχος της Σουηδίας

Η **Βικτωρία** (σουηδικά: *Victoria, Kronprinsessan av Sverige*, 14 Ιουλίου 1977) του Οίκου των Μπερναντότ είναι κόρη του Βασιλιά της Σουηδίας και η διάδοχος του θρόνου. 

Αν ανέλθει στον θρόνο, όπως αναμένεται, θα είναι η τέταρτη βασίλισσα της Σουηδίας (μετά τη Μαργαρίτα, τη Χριστίνα και την Ουλρίκα Ελεονώρα) και η πρώτη μετά το 1720.

## Βιογραφία

### Πρώιμα χρόνια
Η *Βικτωρία Ίνγριδ Αλίκη Ντεσιντέρια* γεννήθηκε στις 14 Ιουλίου 1977 στο Πανεπιστημιακό Νοσοκομείο Καρολίνσκα στη Σόλνα της Σουηδίας. Είναι το μεγαλύτερο παιδί και η πρώτη κόρη του Καρόλου ΙΣΤ΄ Γουσταύου της Σουηδίας και της Σίλβια Σόμμερλατ. 

Βαπτίσθηκε στις 27 Σεπτεμβρίου 1977 στον Καθεδρικό ναό της Στοκχόλμης και ανάδοχοί της ήταν ο Χαράλδος Ε΄ της Νορβηγίας, ο Ραλφ Σόμμερλατ, η Βεατρίκη της Ολλανδίαςκαι η Ντεζιρέ της Σουηδίας. Τα ονόματά της τιμούν διάφορους συγγενείς. Το *Βικτωρία* είναι κυρίως από την προ-προ-γιαγιά της, Βικτωρία της Βάδης, σύζυγο του Γουσταύου Ε΄ της Σουηδίας, επίσης από την προ-προ-προγιαγιά της, Βικτωρία του Ηνωμένου Βασιλείου (η προγιαγιά της πριγκίπισσας Βικτωρίας, Μαργαρίτα του Κόννωτ, ήταν εγγονή της βασίλισσας Βικτωρίας). Τα άλλα ονόματά της τιμούν την Ίνγριδ της Σουηδίας (αδελφή του παππού της, Γουσταύου Αδόλφου)· την Αλίσε Σοάρες ντε Τολέντο (γιαγιά από την πλευρά της μητέρας)· και τη θεία της, Ντεσιντέρια της Σουηδίας, (από την πλευρά του πατέρα της) και ανάδοχό της (επίσης τη Ντεζιρέ Κλαρύ, σύζυγο του Καρόλου ΙΔ΄ Ιωάννη της Σουηδίας και πρώην μνηστή του Ναπολέοντα Βοναπάρτη, της οποίας είναι 7η απόγονος).

Από την πλευρά της, η Βικτώρια, έχει βαπτίσει τους εξής:
* την Βίβιεν Σόμμερλατ
* την Τζούλια Σόμμερλατ
* τον Κωνσταντίνο Αλέξιο της Ελλάδας και της Δανίας
* τη Μαντλέν φον Ντίνκλατζ
* τον Λέοπολντ Λουντέν Σόμμερλατ
* τον Ίαν ντε Γέερ
* την Αικατερινη Αμαλία της Ολλανδίας
* τον Ίαν Πέρσσον
* την Ίνγκριντ Αλεξάνδρα της Νορβηγίας
* τον Χριστιανό της Δανίας
* την Νταϊάνα Άγκνες Άστριντ Ενγκσέλ
* την Ιζαμπέλλα Κλόι Νίλσσον
* την Ελεονώρα του Βελγίου
* την Ελεονώρα της Σουηδίας
* την Αικατερίνη της Σαξονίας-Κοβούργου & Γκότα

### Εκπαίδευση

Η Βικτωρία σπούδασε για ένα έτος (1996/97) στο Καθολικό Πανεπιστήμιο της Δύσης στην πόλη Ανζέ της Γαλλίας. Από το 1998 έως το 2000 διέμενε στις Ηνωμένες Πολιτείες, όπου σπούδασε στο Πανεπιστήμιο του Γέιλ.

Τον Μάιο του 1999 εκπαιδεύτηκε στη σουηδική πρεσβεία στην Ουάσιγκτον. Δύο χρόνια αργότερα, το 2001, ολοκλήρωσε ένα εκπαιδευτικό πρόγραμμα στα Κυβερνητικά Γραφεία της Σουηδίας. Το 2003, η εκπαίδευσή της συνεχίστηκε με επισκέψεις σε σουηδικές επιχειρήσεις, με μελέτη και πρακτική εξάσκηση σε πρόγραμμα της γεωργίας και της δασοκομίας, καθώς και με την ολοκλήρωση της βασικής στρατιωτικής της εκπαίδευσης στο Διεθνές Κέντρο των Σουηδικών Ενόπλων Δυνάμεων.

Το 2006 η Βικτωρία κατατάχθηκε στο διπλωματικό πρόγραμμα του Σουηδικού Υπουργείου Εξωτερικών. Το πρόγραμμα αφορούσε μελλοντικούς νέους διπλωμάτες και δίνει μια άποψη για το έργο του υπουργείου, για τη σουηδική εξωτερική πολιτική και πολιτική ασφάλειας, καθώς και για τις σχέσεις της Σουηδίας με τον υπόλοιπο κόσμο. Τον Ιούνιο του 2009 αποφοίτησε με πτυχίο μπάτσελορ από το Πανεπιστήμιο της Ουψάλας.

Η Βικτώρια μιλάει σουηδικά, αγγλικά, γαλλικά και γερμανικά.

### Διαδοχή και επίσημα καθήκοντα
Την 1η Ιανουαρίου 1980 η Βικτώρια έγινε διάδοχος του σουηδικού θρόνου. Είχε προηγηθεί η συνταγματική αναθεώρηση του 1979 που καθόριζε τη σειρά διαδοχής με βάση τον χρόνο γέννησης και όχι το φύλο. Προηγουμένως, στην πρώτη θέση βρισκόταν, για επτά σχεδόν μήνες, ο αδελφός της Κάρολος Φίλιππος. Ο Κάρολος ΙΣΤ΄ Γουσταύος έφερε αντιρρήσεις για αυτή τη μεταρρύθμιση, καθώς ήταν υπέρ του προηγούμενου συστήματος και επειδή θεωρούσε ότι ο Κάρολος Φίλιππος νομικά έπρεπε να παραμείνει στην πρώτη θέση της γραμμής διαδοχής, εφόσον την κατείχε για επτά μήνες. 

Όταν η Βικτωρία χρίστηκε διάδοχος πήρε επίσης τον τίτλο της *Δούκισσας του Βαστεργκότλαντ*, μιας ιστορικής επαρχίας της Σουηδίας.

Ως διάδοχος του θρόνου, η Βικτωρία συμμετέχει στο τακτικό Γνωμοδοτικό Συμβούλιο Εξωτερικών Υποθέσεων και στα συμβούλια ενημέρωσης με υπουργούς της κυβέρνησης στα οποία προεδρεύει ο Βασιλιάς. Λαμβάνει επίσης μέρος στα επίσημα δείπνα που διεξάγονται από τον Βασιλιά και τη Βασίλισσα. Πραγματοποιεί επίσημες επισκέψεις στο εσωτερικό της χώρας, ενώ δέχεται και ξένους αξιωματούχους κατά τις επίσημες επισκέψεις τους στη χώρα. Είναι παρούσα στην έναρξη των εργασιών του Σουηδικού Κοινοβουλίου, στους εορτασμούς της Εθνικής Επετείου της Σουηδίας και στις ετήσιες εκδηλώσεις απονομής του βραβείου Νόμπελ.

Η Βικτωρία έχει κάνει πολλά επίσημα ταξίδια στο εξωτερικό ως εκπρόσωπος της Σουηδίας. Η πρώτη σημαντική επίσημη επίσκεψή της ήταν στην Ιαπωνία το 2001, όπου επισκέφτηκε τη χώρα για προώθηση θεμάτων τουρισμού, μόδας, μουσικής, γαστρονομίας και περιβαλλοντικής βιωσιμότητας. Την ίδια χρονιά, η Βικτωρία ταξίδεψε επίσης στις Ηνωμένες Πολιτείες, όπου συμμετείχε σε εορταστικές εκδηλώσεις για τα 100 χρόνια από την καθιέρωση του βραβείου Νόμπελ.

Είναι μέλος του Επίτιμου Συνδέσμου της Διεθνούς Παραολυμπιακής Επιτροπής. Το 1997 η Βικτωρία θα ιδρύσει το *Ταμείο Διαδόχου Βικτωρίας*, που σκοπό έχει την αρωγή σε παιδιά και νέους ανθρώπους με κινητικά προβλήματα.

### Γάμος και οικογένεια

#### Γάμος

Τα σουηδικά μέσα μαζικής ενημέρωσης συχνά έκαναν υποθέσεις για επερχόμενους αρραβώνες και γάμους της Βικτωρίας. Στις 24 Φεβρουαρίου του 2009 οι φήμες επιβεβαιώθηκαν, όταν το Βασιλικό Συμβούλιο της Σουηδίας ανακοίνωσε ότι η Βικτωρία θα παντρευόταν τον ιδιοκτήτη γυμναστηρίου Ντάνιελ Βέστλινγκ, με τον οποίο διατηρούσε σχέση από το 2002. Πριν την ανακοίνωση η κυβέρνηση είχε δώσει την άδειά της για τη διεξαγωγή του γάμου, όπως προβλεπόταν από το σύνταγμα της χώρας.

Ο γάμος πραγματοποιήθηκε στις 19 Ιουνίου 2010, ημέρα που οι γονείς της Βικτωρίας εόρταζαν την 34η επέτειο του δικού τους γάμου. Στη γαμήλια τελετή παρέστησαν περισσότεροι από 1.200 επισκέπτες, στους οποίους συμπεριλαμβάνονται γαλαζοαίματοι και αντιπρόσωποι από διάφορες χώρες.

Υπολογίζεται ότι περισσότεροι από μισό εκατομμύριο Σουηδών χαιρέτησαν το πριγκιπικό ζευγάρι κατά την πομπή τους από την εκκλησία ως τα ανάκτορα. Η δημοτικότητα της μοναρχίας ανέβηκε κατακόρυφα μετά τον γάμο και μία δημοσκόπηση έδειξε ότι περισσότεροι από το 70% των Σουηδών υποστήριζαν τον θεσμό, ενώ εναντίον του βρίσκονταν μόλις το 16%.

#### Μητρότητα
Στις 17 Αυγούστου 2011 τα σουηδικά ανάκτορα ανακοίνωσαν ότι η Βικτωρία ήταν έγκυος και ότι περίμενε το πρώτο παιδί της τον Μάρτιο του 2012. Ωστόσο, στις 23 Φεβρουαρίου 2012 η Βικτώρια γέννησε την κόρη της Στέλλα, Δούκισσα του Έστεργκετλαντ στο Πανεπιστημιακό Νοσοκομείο Καρολίνσκα. Το παιδί της Βικτωρίας και του Δανιήλ είναι στη δεύτερη θέση για τη διαδοχή στον σουηδικό θρόνο.

Στις 4 Σεπτεμβρίου 2015 τα σουηδικά ανάκτορα ανακοίνωσαν ότι η Βικτωρία ήταν έγκυος στο δεύτερο παιδί της και ότι αναμενόταν να γεννήσει τον Μάρτιο του 2016. Στις 2 Μαρτίου 2016 η Βικτώρια γέννησε τον γιο της Όσκαρ, Δούκα της Σκάνια.

## Τίτλοι
***14 Ιουλίου 1977 - 31 Δεκεμβρίου 1979**: *Η Βασιλική Υψηλότητα* Πριγκίπισσα Βικτωρία της Σουηδίας
***1 Ιανουαρίου 1980 - 9 Ιανουαρίου 1980**: *Η Βασιλική Υψηλότητα* Η Διάδοχος Πριγκίπισσα της Σουηδίας
***9 Ιανουαρίου 1980 - έως σήμερα**: *Η Βασιλική Υψηλότητα* Η Διάδοχος Πριγκίπισσα της Σουηδίας, Δούκισσα του Βέστεργκετλαντ

### Τιμητικές διακρίσεις
**Σουηδικές**
* : Μέλος Μεγαλόσταυρου με κολάρο του Βασιλικού Τάγματος του Σεραφείμ
* : Μέλος της Βασιλικής Οικογενειακής Διακόσμησης του Βασιλιά Καρόλου ΙΣΤ΄ Γουσταύου, 1ης Τάξης
* : Παραλήπτρια του Κολεγίου Αμύνης Μετάλλιο, Χρυσό
* : Παραλήπτρια του Μετάλλου των 50ων Γενεθλίων του Βασιλιά Καρόλου ΙΣΤ΄ Γουσταύου
* : Παραλήπτρια του Ρουμπίνιου Ιωβηλαίου Σήμα Μετάλλιο του Βασιλιά Καρόλου ΙΣΤ΄ Γουσταύου
* : Παραλήπτρια του Μετάλλου των 70ων Γενεθλίων του Βασιλιά Καρόλου ΙΣΤ΄ Γουσταύου

#### Ξένες
* : Μεγαλόσταυρος του Τάγματος της Τιμής για τις Υπηρεσίες προς τη Δημοκρατία της Αυστρίας, 1ης Τάξης
* : Ιππότης Μεγαλόσταυρου του Τάγματος του Λεοπόλδου Α΄
* : Μεγαλόσταυρος του Τάγματος του Σταυρού του Νότου
* : Μεγαλόσταυρος του Τάγματος των Βαλκανικών Βουνών
* : Ιππότης Μεγαλόσταυρου του Τάγματος του Ελέφαντα
* : Μεγαλόσταυρος του Τάγματος του Σταυρού της Τέρρα Μαριάνα
* : Μεγαλόσταυρος του Τάγματος του Λευκού Αστέρα
* : Μεγαλόσταυρος του Τάγματος του Λευκού Τριαντάφυλλου
* : Μεγαλόσταυρος του Τάγματος της Τιμής
* : Μεγαλόσταυρος του Τάγματος της Τιμής της Ομοσπονδιακής Δημοκρατίας της Γερμανίας, Ειδική Έκδοση
* : Μεγαλόσταυρος του Τάγματος της Τιμής
* : Μεγαλόσταυρος του Τάγματος του Γερακιού
* : Ιππότης Μεγάλο Κορδόνι του Τάγματος του Χρυσάνθεμου
* : Ντάμα Μεγάλο Κορδόνι του Τάγματος του Πολύτιμου Στέμματος
* : Ιππότης Μεγάλο Κορδόνι του Ανώτατου Τάγματος της Αναγέννησης
* : Μεγαλόσταυρος του Τάγματος των Τριών Αστέρων
* : Μεγαλόσταυρος του Τάγματος του Μεγάλου Δούκα Γεδινίνα
* : Ιππότης Μεγαλόσταυρος του Τάγματος του Αδόλφου του Νασσάου
* : Επίτιμη Ιππότης Μεγάλο Κορδόνι του Τάγματος του Προστάτη του Κόσμου
* : Ιππότης Διοικητής του Τάγματος των Γκριμάλντι
* : Ιππότης Μεγαλόσταυρου του Τάγματος του Αγίου Όλαφ
* : Μεγαλόσταυρος του Τάγματος του Αστέρα της Ρουμανίας
* : Μεγαλόσταυρος του Τάγματος της Δημοκρατίας

## Πρόγονοι


## Παραπομπές

## Εξωτερικοί σύνδεσμοι
* The Royal Court's official biography in Swedish and English 
* The Royal Court's press release about the Diplomat Program 
* Radiohjälpen's official website for Victoria Fund
* The Swedish Royal Court
* , *Announcement of Victoria and Daniel Westling's engagement*, 2009-02-24.

|-
|colspan=3|**Γραμμή διαδοχής**

Κατηγορία:Οίκος των Μπερναντότ
Κατηγορία:Σουηδοί ευγενείς
Κατηγορία:Σουηδέζες πριγκίπισσες
Κατηγορία:Διάδοχοι της Σουηδίας
Κατηγορία:Δούκισσες της Σουηδίας